internet vaartha 341 Views
ఈ వారం మార్కెట్‌ మంత్రాంగం
న్యూఢిల్లీ : నాలుగో త్రైమాసిక ఆర్ధిక ఫలితాలపైనే ఇన్వెస్టర్లు ఈవారంలో ఎక్కువ దృష్టిసారించే అవకాశం ఉంది. సోమవారంతో ప్రారంభం అయ్యే కొత్త వారంలో ప్రధానంగా కార్పొరేట్‌ రంగం వార్షిక ఫలితాలు, నాలుగో త్రైమాసిక ఫలితాలే కీలకం అవుతాయి. వీటితోపాటుముడిచమురుధరలు, చైనా ఆర్ధిక స్థితిగతులు, అమెరికా ఫెడ్‌రిజర్వు వడ్డీరేట్ల పెంపు సంకేతాలు వంటివి కూడా కీలకం అవుతాయి. స్టాక్‌ మార్కెట్లు మంగళవారం మహావీర్‌జయంతి కారణంగా సెలవులో ఉంటాయి. ఇప్పటికే ఇన్ఫోసిస్‌ ఫలితాలుప్రకటించగా టిసిఎస్‌ సోమవారం ఫలితాలనుప్రకటిస్తుంది. అలాగే మార్కెట్లు గురువారం, శుక్రవారం మూతపడిన మార్కెట్లు గతవారంలో కేవలం నాలుగురోజులు మాత్రమే పనిచేసాయి. ఇన్ఫోసిస్‌ తన నాలుగోత్రైమాసిక పలితాలను శుక్ర వారం వెల్లడించింది. ఆరోజు స్టాక్‌ మార్కెట్లు సెలవులో ఉన్న సంగతి తెలిసిం దే. టిసిసి తన ఫలితాలను సోమవారం ప్రకటిస్తుంది. మార్కెట్‌ నిపుణుల అంచనాలకు మించి ఇన్ఫోసిస్‌ తన ఫలితాల్లో వృద్ధిని సాధించింది. 16శాతం వృద్ధి ఉననట్లు ప్రకటించింది. రాబడుల వృద్ధి కూడా కొత్త క్లయింట్లు రావడం వల్ల మరింత పెరుగుతుందని ప్రకటించింది.ఇక స్థూల ఆర్ధిక గణాంకాలు కూడా కొంత కీలకం అవుతాయి. ప్రపంచ మార్కెట్ల తీరుతెన్నులు, విదేశీ ఇన్వెస్టర్ల పెట్టుబడులు, డాలర్‌తో రూపాయి మారకం విలువల కదలికలు వంటివి మరిం తగా ప్రభావితం చేస్తాయి. టోకుధరల సూచీ ఆధారిత ద్రవ్యోల్బణం వివరాలు కూడా సోమవారం వెల్లడిస్తారు. కార్పొరేట్‌ ఫలితాల సీజన్‌ ఈనెలలో ఎక్కువ స్టాక్‌ మార్కెట్లను ప్రభావితం చేస్తుంది. అలాగే రుతుపవనాల సానుకూల సంకేతాలు, సాధారణ సగటుకంటే ఎక్కువ వర్షపాతం వస్తుందని ప్రభుత్వ, ప్రైవేటు సంస్థల అంచనాలు స్టాక్‌ మార్కెట్లలో వ్యవసాయ ఆధారిత కంపెనీల షేర్లను ప్రభావితంచేస్తాయి. ఈవారంలోనే మూడో అతిపెద్ద ఐటి సంస్థ విప్రో, ప్రైవేటురంగంలోని రెండో అతిపెద్ద బ్యాంకు హెచ్‌డిఎఫ్‌సి బ్యాంకులు తమ తమ ఆర్ధిక ఫలితాలు వెల్లడిస్తాయి. గత వారంలో సెన్క్స్‌ 952.91 పాయింట్లు పెరిగి 25,626.75 పాయింట్లవద్ద స్థిరపడిన సంగతి తెలిసిందే.